Norman D. Dicks

Norman DeValois Dicks (født 1940) er en amerikansk politiker. Han var medlem av Representantenes hus fra 1977 til 2013, som representant for Washingtons 6. valgdistrikt. Han tilhører Det demokratiske parti.

Han vokste opp i Bremerton og studerte jus ved University of Washington i Seattle. Han tok sin juristeksamen i 1968.

Etter studiene gikk han inn i staben for Washingtons senator Warren Magnuson.

I 1976 stilte ikke kongressmann Floyd Hicks gjenvalg til Representantenes hus fra Washingtons 6. valgdistrikt, der Dicks var hjemmehørende. Valgdistriktet omfattet det meste av Tacoma og vestover til kysten. Dicks ble valgt til å etterfølge ham. Han ble sittende helt til han ikke stilte til gjenvalg i 2012.

Dicks satt i husets komité for føderale bevilgninger og bidrog til flere byutviklings- og miljøverntiltak i hjemstaten. Han var også opptatt av militærbasene der. Noen kalte ham «Washingtons tredje senator».

Referanser

 Eksterne lenker 



Kategori:Kongressrepresentanter fra Washington
Kategori:Personer fra Bremerton